**Sarah McBride** (\* 9. august 1990, Wilmington, Delaware) je americká aktivistka a politička, od januára 2021 senátorka Senátu štátu Delaware. Je tiež národnou tlačovou sekretárkou kampane Human Rights Campaign. 15. septembra 2020 vyhrala demokratickú primárku v bezpečne demokratickom 1. obvode Senátu štátu Delaware a v novembri 2020 vyhrala senátne voľby. Je prvá senátorka na úrovni štátu v krajine, čím je najvyššie postavená trans politička v histórii Spojených štátov.

Detstvo a vzdelanie
-------------------

Sarah McBride sa narodila vo Wilmingtone, v štáte Delaware. Jej rodičia boli David a Sally McBride. Pred svojím coming outom bola pracovníčkou viacerých politických kampaní vrátane kampane Beau Bidena na generálneho prokurátora v roku 2010 ako aj pre Jacka Markella za guvernéra v roku 2008. V roku 2011 bola McBride zvolená za prezidentku študentov na American University. Počas posledného týždňa v tejto funkcii získala medzinárodnú pozornosť keď svoju trans identitu zverejnila v študentskom časopise svojej univerzity, *The Eagle*.

V roku 2012 stážovala v Bielom dome čím sa stala prvou otvorene transrodovou osobou pracujúcou na akejkoľvek pozícii.
McBride pracovala na LGBT témach v oddelení pre verejnú angažovanosť a medzivládne záležitosti.

Kariéra
-------

### Aktivizmus

McBride v roku 2018
V januári 2013 sa McBride stala členkou rady Equality Delaware a rýchlo sa stala vedúcou proponentkou zákonnej ochrany a legislatívy ohľadne zločinov z nenávisti pre trans obyvateľov Delawaru. McBride spolu s rodinou viedla snahy o zákonnú ochranu proti diskriminácii na základe rodovej identity a prejavu v zamestnaní, bývaní, poistení a verejnom prispôsobení sa. Okrem toho, že bola hlavou proponentkou legislatívy, jej blízky vzťah s guvernérom (Jack Markell) a generálnym prokurátorom (Beau Biden) pomohol inšpirovať oboch politikov, aby návrh zákona slovne podporili. V senáte zákon prešiel o hlas a v dolnej snemovni v pomere 24:17. Doplnený návrh zákona bol znovu schválený senátom a guvernér Jack Markell ho v júni 2013 hneď podpísal, čím sa stal zákonom.

### Politika

28. júla 2016 sa McBride stala prvou otvorene trans osobou, ktorá hovorila na národnom kongrese strany keď prehovorila na národnom kongrese Demokratickej strany v roku 2016. V svojom príhovore, ktorý trval menej ako 4 minúty McBride odkázala na svojho zosnulého manžela (Andrew Cray) a jeho podpore LGBT právam..

9. júla 2019 formálne oznámila kandidatúru do štátneho senátu v Delaware. Za svoje priority označila zdravotnú starostlivosť a platenú rodinnú a zdravotnú dovolenku.

Svoj senátorský sľub zložila v januári 2021. Je prvou transrodovou osobou v štátnom senáte v Spojených štátoch. Jej predchodcom v kresle bol demokrat Harris McDowell III, ktorý odišiel do dôchodku po ukončení svojho mandátu.

Osobný život
------------

V auguste 2014 sa vydala za Andrewa Craya potom čo mu bola diagnostikovaná smrteľná rakovina. Obrad vykonal episkopálny biskup Gene Robinson. Cray zomrel štyri dni po svadbe.

Referencie
----------

1. ↑   *Staff* [online]. Human Rights Campaign. Dostupné online.
2. ↑   *Sarah McBride* [online]. Human Rights Campaign. Dostupné online.
3. ↑  EPSTEIN, Reid J.. *Sarah McBride Is Set to Be the Nation's Highest-Ranking Transgender Official* [online]. September 15, 2020. Dostupné online.
4. ↑  JOHNSON, Chris. *Sarah McBride Is Set to Be the Nation's Highest-Ranking Transgender Official* [online]. November 3, 2020. Dostupné online.
5. ↑  BLAKELY, Rhys. Sarah McBride: is she the transgender woman to change American politics?. *The Times* (London, UK), March 17, 2018. Dostupné online [cit. 2018-06-13].
6. ↑  MCBRIDE, Sarah. Op-Ed: The Real Me. *The Eagle*, May 1, 2012. Dostupné online [cit. 2020-11-04].
7. ↑   Transgender White House intern reflects on Obama's historic LGBT legacy. *The Washington Post*, December 1, 2015. Dostupné online [cit. 2016-07-27].
8. ↑  LANDAU, Lauren. *One Woman's Life After Coming Out As Transgender* [online]. WAMU 88.5, December 20, 2013. Dostupné online.
9. ↑  LAVERS, Michael. AU graduate credited with securing passage of Del. transgender rights bill. *The Washington Blade*, June 25, 2013. Dostupné online [cit. 2014-04-07].
10. ↑  RINI, Jen. Delaware Senate OKs transgender bill; Markell signs into law. *Delaware State News*, June 19, 2013. Dostupné online [cit. 2014-04-07].  Archivované 2014-04-07 na Wayback Machine
11. ↑   *Who is Sarah McBride? A transgender activist who broke barriers at the White House.* [online].. Dostupné online.
12. ↑  Avery, Daniel (July 9, 2019). "Who Is Sarah McBride? Transgender Activist Announces Run for Delaware Senate." *Newsweek*. Retrieved July 9, 2019.
13. ↑  MUELLER, Sarah. *Activist Sarah McBride launches bid for Delaware State Senate seat* [online]. Delaware Public Media, 9 July 2019. Dostupné online.
14. ↑   Delaware elects country's first transgender state senator. *The Peterborough Examiner* (Peterborough ON), 4 November 2020. Dostupné online [cit. 2020-11-04].
15. ↑   Forever And Ever: Losing My Husband At 24. *The Huffington Post*. Dostupné online [cit. 2015-11-17].

Iné projekty
------------

Commons
* Spolupracuj na Commons Commons ponúka multimediálne súbory na tému **Sarah McBride**

Zdroj
-----

*Tento článok je čiastočný alebo úplný preklad článku Sarah McBride na anglickej Wikipédii.*

Autoritné údaje: * GND: 1163303275
* LCCN: n2017061293
* VIAF: 3625150808962819000006
* WorldCat: lccn-n2017061293